*Fedőlap*

**Az előterjesztés közgyűlés elé kerül**

**Az előterjesztés tárgyalásának napja: 2016. 03. 17.**

**Javaslat Dunaújváros Megyei Jogú Város Önkormányzata 2016. évi közbeszerzési terve elfogadására**

**Előadó:** az Ügyrendi igazgatási és jogi bizottság elnöke

az Önkormányzat Bírálóbizottságának elnöke

**Előkészítő:** Szabó Imre Városfejlesztési Igazgató

Dzsupin Andrea minőségirányítási és közbeszerzési ügyintéző

**Meghívott:** -

**Véleményező bizottságok:**

Ügyrendi, igazgatási és jogi bizottság 2016.03.09.

Az Önkormányzat Bírálóbizottsága 2016.03.09.

**A napirendi pont rövid tartalma:** A közbeszerzésekről szóló 2015. évi CXLIII. törvény alapján Dunaújváros Megyei Jogú Város Önkormányzata a költségvetési év elején, legkésőbb március 31. napjáig közbeszerzési tervet köteles készíteni. Az előterjesztés az önkormányzat 2016. évi közbeszerzési terve elfogadására tesz javaslatot.

**A napirendi pont előkészítőinek adatai:**

Osztály neve: Közbeszerzési és Pályázati Koordinációs Osztály

Ügyintéző neve: Dzsupin Andrea

E-mail címe: dzsupin@pmh.dunanet.hu

Telefonszáma: 06-25 / 544-380

Iktatószám: 3615-13/2016.

Előkészítő aláírása: Dzsupin Andrea s.k.

Igazgató / Osztályvezető aláírása: Szabó Imre s.k.

**A törvényességi ellenőrzésre vonatkozó adatok:**

Törvényességi ellenőrzést végző személy: Dr. László Borbála s.k.

Leadás dátuma: 2016.03.03.

Ellenőrzés dátuma: 2016.03.03.

Törvényességi észrevétel: -

Amennyiben van:

Az elfogadásához szükséges szavazati arány: egyszerű / minősített

**A tárgyalás módja:** **Nyílt ülés**

Egyéb megjegyzés:

**JA V A S L A T**

**Dunaújváros Megyei Jogú Város Önkormányzata**

**2016. évi közbeszerzési terve elfogadására**

**Tisztelt Közgyűlés!**

A közbeszerzésekről szóló 2015. évi CXLIII. törvény (továbbiakban: Kbt.) 42. § (1) bekezdése alapján az ajánlatkérők a költségvetési év elején, legkésőbb március 31. napjáig éves összesített közbeszerzési tervet kötelesek készíteni az adott évre tervezett közbeszerzéseikről.

A Kbt. fent megjelölt 42. §-ának közbeszerzési tervre vonatkozó további rendelkezései az alábbiak:

**„42. §** (1) Az 5. § (1) bekezdésében meghatározott ajánlatkérők – a központi beszerző szervek kivételével – a költségvetési év elején, legkésőbb március 31. napjáig éves összesített közbeszerzési tervet (a továbbiakban: közbeszerzési terv) készítenek az adott évre tervezett közbeszerzéseikről. A közbeszerzési tervet az ajánlatkérő legalább öt évig megőrzi. A közbeszerzési terv nyilvános.

(2) A közbeszerzési terv elkészítése előtt az ajánlatkérő indíthat közbeszerzési eljárást, amelyet a tervben szintén megfelelően szerepeltetni kell.

(3) A közbeszerzési terv nem vonja maga után az abban megadott közbeszerzésre vonatkozó eljárás lefolytatásának kötelezettségét. Az ajánlatkérő a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathat. Ezekben az esetekben a közbeszerzési tervet módosítani kell az ilyen igény vagy egyéb változás felmerülésekor, megadva a módosítás indokát is.

(4) Az ajánlatkérő köteles a Közbeszerzési Hatóság vagy a jogszabályban az ajánlatkérő ellenőrzésére feljogosított szerv kérésére a közbeszerzési tervét megküldeni.”

Közbeszerzési eljárás lefolytatása szükséges minden olyan beszerzés megkezdése előtt, amely tárgyban az adott piacon kért vagy kínált általános forgalmi adó nélkül számított **teljes ellenszolgáltatás meghaladja** az adott tárgyban meghatározott **nemzeti értékhatárt**.

A nemzeti közbeszerzési értékhatár Magyarország 2016. évi központi költségvetéséről szóló 2015. évi C. törvény 68. § (1) bekezdése alapján 2016. január 1. – 2016. december 31. között:

- árubeszerzés esetén 8 millió forint

- szolgáltatás megrendelése esetén 8 millió forint

- építési beruházás esetén 15 millió forint

- szolgáltatási koncesszió esetén 25 millió forint

- építési koncesszió esetén 100 millió forint

**Ha egy építési beruházás,** vagy ugyanazon közvetlen cél megvalósítására irányuló **szolgáltatás megrendelés**, illetve azonos vagy hasonló felhasználásra szánt **áruk beszerzése** részekre bontva, **több szerződés útján valósul meg**, a közbeszerzés becsült értékének meghatározásához **az összes rész értékét figyelembe kell venni.**

A Kbt. 43. § (1) bekezdésében meghatározottak alapján „Az ajánlatkérő köteles a Közbeszerzési Hatóság által működtetett Közbeszerzési Adatbázisban – amennyiben a Közbeszerzési Adatbázisban való közzététel nem lehetséges, a saját vagy fenntartója honlapján – közzétenni:

a) a közbeszerzési tervet, valamint annak módosítását az elfogadást követően haladéktalanul.”

(3) „Az (1) bekezdés a) pont szerinti közbeszerzési tervnek honlapon történő közzététel esetén a tárgyévet követő évre vonatkozó közbeszerzési terv honlapon történő közzétételéig kell elérhetőnek lennie.”

**Tisztelt Közgyűlés!**

A Polgármesteri Hivatal belső szervezeti egységei által leadott jelentések alapján, az önkormányzat 2016. évi közbeszerzési tervét a határozati javaslat melléklete tartalmazza.

Bizottsági vélemények:

Az előterjesztést az Ügyrendi, igazgatási és jogi bizottság tagjai 6 igen szavazattal, 1 tartózkodás mellett közgyűlési tárgyalásra alkalmasnak nyilvánították az előterjesztést.

Az önkormányzat Bírálóbizottsága 2016. március 9-i ülésén egyhangú 4 igen szavazattal, ellenszavazat és tartózkodás nélkül közgyűlési tárgyalásra alkalmasnak nyilvánította Dunaújváros Megyei Jogú Város Önkormányzata 2016. évi közbeszerzési tervéről szóló előterjesztést.

Fentiek alapján az alábbi határozati javaslatot terjesztjük a közgyűlés elé.

**HATÁROZATI JAVASLAT**

**Dunaújváros Megyei Jogú Város Közgyűlésének**

**…./2016. (III.17.) határozata**

Dunaújváros Megyei Jogú Város Önkormányzata 2016. évi közbeszerzési tervéről

Dunaújváros Megyei Jogú Város Közgyűlése Dunaújváros Megyei Jogú Város Önkormányzata 2016. évre vonatkozó – a határozat mellékletét képező – közbeszerzési tervét elfogadja, egyúttal elrendeli a Kbt. 43. § (1) bekezdés a) pontja szerinti közzétételét.

**Felelős:** - a határozat végrehajtásáért:

 polgármester

 - a határozat végrehajtásában való közreműködésért:

 a minőségirányítási és közbeszerzési ügyintéző

**Határidő:** a közzétételre 2016. március 31.

 a közzététel időtartama a 2017. évre vonatkozó közbeszerzési terv közzétételének időpontjáig tart.

Dunaújváros, 2016. március 17.

Tóth Kálmán s.k. Dr. Ragó Pál s.k.

az ügyrendi, igazgatási és jogi az önkormányzat Bírálóbizottságának

bizottság elnöke elnöke